

**Celje, 13. 5. 2021**

**Sporočilo za javnost – objava novice šele v torek 18.5.2021**

**NASLOV: Naziv Naj mentorice prostovoljcev 2020 si je prislužila zaposlena Celjskega mladinskega centra.**

Slovenska filantropija, Združenje za promocijo prostovoljstva, je v začetku leta 2021 objavila javni razpis za **Naj mentorja ali mentorico prostovoljcev 2020**. Naziv podeljujejo aktivnim mentorjem in mentoricam za delo, ki odlično vpliva na prostovoljce, uporabnike in lokalno skupnost, opravljeno v letu 2020. **Naziv naj mentorice prostovoljcev 2020 je prejela Senta Jevšenak**, sodelavka za program v Celjskem mladinskem centru, ki v omenjeni organizaciji skrbi za prostovoljstvo.

V Slovenski filantropiji so podelitev naziva, ki je potekala individualno, pospremili z obrazložitvijo:

 *»Kot mentorico prostovoljcev Celjskega mladinskega centra Sento Jevšenak ne odlikuje le vloga informatorke, koordinatorice in svetovalke, ampak tudi to, da pri svojem individualnem delu s prostovoljci veliko pozornosti namenja prepoznavanju njihovih močnih točk ter skupaj z njimi identificira željena področja vključevanja v prostovoljsko delo. Prostovoljce spodbuja k dodatnemu učenju, razvijanju lastnih projektov ter v celoti podpira njihov razvoj kompetenc, saj jim želi omogočiti tako osebni, kot profesionalni razvoj; marsikatera zaposlitev je bila posledica načrtnega navezovanja stikov med prostovoljci in potencialnimi delodajalci. Razvoj prostovoljčevih kompetenc spremlja preko strokovnih metod in orodij, spodbuja pa tudi samorefleksijo za zaznavanje učnih napredkov. V letu 2020 je imela pomembno vlogo pri izvajanju ukrepov za zajezitev epidemije v Celju, saj je poleg mentorstva 36 prostovoljcem prevzela tudi koordinacijo dodatnih 45 prostovoljcev v okviru Civilne zaščite Celje, ki so med drugim izvajali tudi varstvo otrok v času zaprtja šol.«*

Veseli nas, da je delo ter zavzetost prepoznano ne se samo v lokalni skupnosti, ampak tudi na nacionalni ravni.

Slovenska filantropija je s prejemnico naziva Sento Jevšenak opravila tudi intervju, ki je objavljen v časopisu Slovenske filantropije »Najboljše prostovoljske zgodbe«, ki je izšel maja 2021, fotografijo le tega prilagamo. Fotografija podelitve ter prejemnice naziva je bila posneta v Celjskem mladinskem centru, dne 13.5.2021 (priloženi dve fotografiji).

*Za podrobnejše informacije ali morebitne izjave se obrnite na Sento Jevšenak, sodelavko za program, tel št.: +386 31 374 648, e-pošta:* senta.jevsenak@mc-celje.si